  Наталья Тетерина Вуоно дышетскон арысен Удмуртиысь Кузебай Герд нимо йӧскалык музейлэн но Ижкарысь Кузебай Герд нимо гимназилэн ӵошен ӵектоссы ужаны кутскоз. Со улсын 7-8 классъёсын дышетскисьёс музейлэн фондаз утиськись Быдӟым Атыкай ож дыръя гожтэм гожтэтъёсын тодматскозы. Со сярысь ивортодэтъя «Удмуртия» агентстволы йӧскалык гимназилэн кивалтӥсез Татьяна Волкова вераз. Солэн кылъёсызъя, фронтысь вуэм удмурт, ӟуч но бигер кылын гожтэтъёс музейын туж трос. Ужъюртысь но дышетсконниысь ӧнерчиос малпамъя, со гожтэтъёсын нылпиосты тодматыны пайдаё луысал. Нылпиос азьланяз со гожтэтъёсын тодматскемзы бере, луонлык кылдӥз ке, шедьтозы со гожтэтъёсты гожтэм адямиослэсь ӵыжы-выжыоссэс, герӟаськозы соосын. Озьы кылдоз сыӵе эскерон уж, со кӧня ке эскерон ужъёс луозы Татьяна Волкова, Кузебай Герд нимо гимназилэн кивалтӥсезЧакланъёсъя, фронтысь гожтэтъёсын тодматскыны луонлык быдэс элькунысь пиналъёслы сётӥськоз. Йӧскалык музей соосты цифра амалэ выжтоз но вотэсын шараялоз. Азьланяз Удмуртиын фронтысь гожтэтъёсъя эссэосын вожвылъяськон ялозы. Азьланяз нылпиос быгатозы гожтыны со гожтэтъёсъя, шедьтэм материалъёсъя эссэ. <…> Тужгес усто эссэос вылэ пыкиськыса, эскерон уж вылэ пыкиськыса, сыӵе передвижной экскурсия радъямын луоз. Экскурсоводъёс отын луозы гимназиысь нылпиос, ӟуч но удмурт кылын экскурсия радъялозы Татьяна Волкова, Кузебай Герд нимо гимназилэн кивалтӥсезКивалтӥсь ватсаз, нырысь ик экскурсия Ижкарын ужалоз, нош азьланяз соин мукет ёросъёсы но потаны быгатозы.  Тегъёс: Ижкар Удмуртия пиналъёс Мерлык БыдӟымАтыкайож Йӧскалыкмузей КузебайГерднимогимназия  